Markul. Markas Vadimovich Markulis (1993-yil 31-mart, Riga, Latviya; Markul taxallusi bilan mashhur) – rus hip-hop ijrochisi, qoʻshiqchi, qoʻshiq muallifi va „Green Park Gang“ ijodiy birlashmasining sobiq aʼzosi. Musiqiy faoliyati davomida 3 ta studiya albomi, 2 ta mini-albom, 1 ta mikstayp va koʻplab singllarni chiqargan. Hayoti. Mark 1993-yil 31-martda Rigada tugʻilgan. Yoshligini Xabarovskda oʻtkazgan, u yerda musiqa yoʻnalishidagi umumtaʼlim maktabida tahsil olgan. 12 yoshida Markning oilasi Buyuk Britaniya poytaxti Londonga koʻchib oʻtishga qaror qildi. Markning onasi tadbirkor edi va Xabarovskda oʻzining oziq-ovqat doʻkoniga ega boʻlgan. Uning biznesni rivojlantirishga urinishi muvaffaqiyatsiz boʻlganligi sababli, Markning oilasi qashshoq yashashiga toʻgʻri keldi[1]. Mark mahalliy taʼlim muassasasiga qatnab, bir vaqtning oʻzida qurilishda va yuk tashuvchi boʻlib ishlagan. Noqulay muhit taʼsirida Mark hayotidagi birinchi giyohvand moddalarni sinab koʻradi va keyinchalik repga qiziqadi[1]. = „Suxim iz vodi“ singli – „Tranzit“ albomi = Uzoq tanaffusdan soʻng Mark 2014-yilda „Suxim iz vodi“ singli uchun musiqiy videoklip bilan qaytadi. 2015-yil 8-yanvarda boʻlajak relizdan ikkinchi singl uchun musiqiy videoklip chiqdi. 2015-yil 22-aprelda „Suxim iz vodi“ deb nomlangan debyut mini-albomi va darhol ushbu relizdan „Prorvemsya“ trekiga videoklip chiqdi. Singl „Fata Morgana“. 2017-yil 21-sentyabrda Oxxxymiron ishtirokidagi „Fata Morgana“ singli uchun uzoq kutilgan musiqiy videoklip chiqdi. Mark uchun bu unga rossiyalik tinglovchilar orasida kengroq mashhurlik keltirgan muhim ish, Miron uchun esa „Versus Battle x #SLOVOSPB“ ikkinchi krossoverida KPSS shon-shuhratidan magʻlubiyatga uchraganidan keyin birinchi jiddiy musiqiy ish hisoblanadi. 2017-yil 1-dekabrda Obladaet bilan hamkorlikda Friends & Family 6 trekli mini-albomi chiqdi.